CELEX: 32013D0259(01)
Language: mt
Date: 2013-05-31 00:00:00
Title: 2013/259/UE: Deċiżjoni ta’ Implimentazzjoni tal-Kummissjoni tal- 31 ta’ Mejju 2013 li temenda l-Anness I tad-Deċiżjoni 2004/211/KE fir-rigward tal-entrati għall-Baħrejn u għaċ-Ċina fil-lista ta’ pajjiżi terzi u ta’ partijiet mit-territorju tagħhom li minnhom huma awtorizzati l-importazzjonijiet fl-Unjoni ta’ equidae ħajjin kif ukoll ta’ semen, ova u embrijuni tal-ispeċi ekwina (notifikata bid-dokument C(2013) 2927)  Test b’relevanza għaż-ŻEE

4.6.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 150/28
            
         DEĊIŻJONI TA’ IMPLIMENTAZZJONI TAL-KUMMISSJONI
   tal-31 ta’ Mejju 2013
   li temenda l-Anness I tad-Deċiżjoni 2004/211/KE fir-rigward tal-entrati għall-Baħrejn u għaċ-Ċina fil-lista ta’ pajjiżi terzi u ta’ partijiet mit-territorju tagħhom li minnhom huma awtorizzati l-importazzjonijiet fl-Unjoni ta’ equidae ħajjin kif ukoll ta’ semen, ova u embrijuni tal-ispeċi ekwina
   (notifikata bid-dokument C(2013) 2927)
   (Test b’relevanza għaż-ŻEE)
   (2013/259/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 92/65/KEE tat-13 ta’ Lulju 1992, li tistabbilixxi l-ħtiġijiet dwar saħħa tal-annimali li jirregolaw il-kummerċ ta’, u l-importazzjoni fil-Komunità ta’ annimali, semen, ova u embrijuni mhux suġġetti għal ħtiġijiet ta’ saħħa tal-annimali meħtieġa f’regoli speċifiċi tal-Komunità li hemm referenza għalihom fl-Anness A(I) tad-Direttiva 90/425/KEE (1), u b’mod partikolari l-Artikolu 17(3)(a) tagħha,
   Wara li kkunsidrat id-Direttiva tal-Kunsill 2009/156/KE tat-30 ta’ Novembru 2009 dwar kundizzjonijiet tas-saħħa tal-annimali li jirregolaw il-moviment u l-importazzjoni minn pajjiżi terzi ta’ ekwidi (2), u b’mod partikolari l-Artikolu 12(1) u (4), u l-frażi introduttorja tal-Artikolu 19 u l-punti (a) u (b) tal-Artikolu 19 tagħha,
   Billi:
   
               (1)
            
            
               Id-Direttiva 92/65/KEE tistabbilixxi kundizzjonijiet applikabbli għall-importazzjonijiet fl-Unjoni, fost l-oħrajn, ta’ semen, ova u embrijuni tal-ispeċi ekwina. Dawk il-kundizzjonijiet għandhom ikunu mill-inqas ekwivalenti għal dawk applikabbli għall-kummerċ bejn l-Istati Membri.
            
         
               (2)
            
            
               Id-Direttiva 2009/156/KE tistabbilixxi l-kundizzjonijiet tas-saħħa tal-annimali għall-importazzjoni fl-Unjoni ta’ equidae ħajjin. Din tipprevedi li l-importazzjonijiet ta’ equidae fl-Unjoni jkunu awtorizzati biss minn dawk il-pajjiżi terzi li jissodisfaw ċerti rekwiżiti dwar saħħet l-annimali.
            
         
               (3)
            
            
               Id-Deċiżjoni tal-Kummissjoni 2004/211/KE tas-6 ta’ Jannar 2004 li tistabbilixxi l-lista ta’ pajjiżi terzi u ta’ partijiet mit-territorju tagħhom li minnhom l-Istati Membri jawtorizzaw l-importazzjoni ta’ equidae ħajjin u ta’ semen, ova u embrijoni tal-ispeċi ekwina, u li temenda d-Deċiżjonijiet Nru 93/195/KEE u 94/63/KE (3), tistabbilixxi lista ta’ pajjiżi terzi, jew partijiet minnhom fejn tapplika r-reġjonalizzazzjoni, li minnhom l-Istati Membri għandhom jawtorizzaw l-importazzjoni ta’ equidae u semen, ova u embrijuni tagħhom, u tindika l-kundizzjonijiet l-oħra li japplikaw għal tali importazzjonijiet. Din il-lista hija stipulata fl-Anness I tad-Deċiżjoni 2004/211/KE.
            
         
               (4)
            
            
               Wara l-eradikazzjoni tal-glanders, il-Baħrejn issokta bit-tisħiħ tas-sorveljanza u r-restrizzjonijiet tal-moviment fuq l-equidae miżmuma fil-parti tat-Tramuntana tal-pajjiż. Għaldaqstant, l-Anness I tad-Deċiżjoni 2004/211/KE jindika l-kundizzjonijiet differenti għall-introduzzjoni fl-Istati Membri ta’ żwiemel irreġistrati mill-partijiet tat-Tramuntana u tan-Nofsinhar ta’ dak il-pajjiż. Billi minn Settembru 2011 ma kien hemm l-ebda każ ta’ glanders fil-Baħrejn, huwa possibbli li tiġi awtorizzata l-importazzjoni ta’ żwiemel irreġistrati taħt l-istess kundizzjonijiet mit-territorju kollu tal-Baħrejn.
            
         
               (5)
            
            
               Sabiex jospitaw avveniment ekwestri tal-Global Champions Tour f’Ottubru 2013, organizzat taħt l-awspiċi tal-World Equestrian Federation (FEI), l-awtoritajiet kompetenti Ċiniżi talbu r-rikonoxximent ta’ żona ħielsa mill-mard tal-ekwini fiż-żona metropolitana ta’ Shanghai, direttament aċċessibbli mill-ajruport internazzjonali fil-qrib. Fid-dawl tan-natura temporanja tal-faċilitajiet mibnija apposta fil-parkeġġ tal-EXPO 2010, huwa xieraq li tkun prevista biss aprovazzjoni temporanja ta’ dik iż-żona.
            
         
               (6)
            
            
               L-awtoritajiet Ċiniżi pprovdew garanziji b’mod partikolari fir-rigward tan-notifikabbiltà f’pajjiżhom tal-mard elenkat fl-Anness I tad-Direttiva 2009/156/KE u impenjaw ruħhom li jikkonformaw bis-sħiħ mal-Artikolu 12(2)(f) ta’ dik id-Direttiva f’dak li jirrigwarda l-informazzjoni lill-Kummissjoni u lill-Istati Membri. Barra minn hekk, l-awtoritajiet Ċiniżi informaw lill-Kummissjoni li l-grupp kollu ta’ żwiemel li se jikkompetu f’dan l-avveniment se jiġu minn Stati Membri u jirritornaw fihom u se jinżammu kompletament separati minn kull equidae li ma kellhomx l-istess oriġini u stat tas-saħħa.
            
         
               (7)
            
            
               Fid-dawl ta’ dawk il-garanziji u l-informazzjoni mogħtija mill-awtoritajiet Ċiniżi, huwa possibbli li għal perjodu ta’ żmien limitat jiġi permess, minn parti tat-territorju taċ-Ċina, id-dħul mill-ġdid ta’ żwiemel irreġistrati wara esportazzjoni temporanja skont ir-rekwiżiti tad-Deċiżjoni tal-Kummissjoni 93/195/KEE tat-2 ta’ Frar 1993 dwar is-saħħa tal-annimali u l-kundizzjonijiet tagħhom u ċ-ċertifikazzjoni veterinarja tagħhom għad-dħul mill-ġdid ta’ żwiemel reġistrati għat-tiġrija, kompetizzjoni u okkażjonijiet kulturali wara esportazzjoni temporanja (4).
            
         
               (8)
            
            
               L-entrati għall-Baħrejn u għaċ-Ċina fl-Anness I tad-Deċiżjoni 2004/211/KE għandhom għalhekk jiġu emendati.
            
         
               (9)
            
            
               Għalhekk, id-Deċiżjoni 2004/211/KE għandha tiġi emendata skont dan.
            
         
               (10)
            
            
               Il-miżuri stipulati f’din id-Deċiżjoni huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DIN ID-DEĊIŻJONI:
   Artikolu 1
   L-Anness I tad-Deċiżjoni 2004/211/KE huwa emendat skont l-Anness ta’ din id-Deċiżjoni.
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, il-31 ta’ Mejju 2013.
      
         
            Għall-Kummissjoni
         
         Tonio BORG
         
            Membru tal-Kummissjoni
         
      
   
   
      (1)  ĠU L 268, 14.9.1992, p. 54.
   
      (2)  ĠU L 192, 23.7.2010, p. 1.
   
      (3)  ĠU L 73, 11.3.2004, p. 1.
   
      (4)  ĠU L 86, 6.4.1993, p. 1.
   
      ANNESS
      L-Anness I tad-Deċiżjoni 2004/211/KE huwa emendat kif ġej:
      
                  (1)
               
               
                  L-entrata għall-Baħrejn hija sostitwita b’dan li ġej:
                  
                              “BH
                           
                           
                              Il-Baħrejn
                           
                           
                              BH-0
                           
                           
                              Il-pajjiż kollu
                           
                           
                              E
                           
                           
                              X
                           
                           
                              X
                           
                           
                              X
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —”
                           
                           
                               
                           
                        
            
                  (2)
               
               
                  L-entrata għaċ-Ċina hija sostitwita b’dan li ġej:
                  
                              “CN
                           
                           
                              Iċ-Ċina
                           
                           
                              CN-0
                           
                           
                              Il-pajjiż kollu
                           
                           
                               
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                               
                           
                        
                              CN-1
                           
                           
                              Iż-żona ħielsa mill-mard tal-ekwini fil-Belt ta’ Conghua, il-Muniċipalità ta’ Guangzhou, il-Provinċja ta’ Guangdong inkluż il-passaġġ għall-awtostrada ta’ bijosigurtà mill-ajruport u lejh fi Guangzhou u Ħong Kong (ara l-Kaxxa 3 għad-dettalji)
                           
                           
                              C
                           
                           
                              X
                           
                           
                              X
                           
                           
                              X
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                               
                           
                        
                              CN-2
                           
                           
                              Il-post fejn se jsir il-Global Champions Tour fil-parkeġġ tal-Expo 2010 Nru 15 u l-passaġġ għall-ajruport internazzjonali ta’ Shanghai Pudong fil-parti tat-Tramuntana ta’ Pudong New Area u l-parti tal-Lvant tad-Distrett ta’ Minhang taż-żona metropolitana ta’ Shanghai (ara l-Kaxxa 5 għad-dettalji)
                           
                           
                              C
                           
                           
                              —
                           
                           
                              X
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              Valida mill-24 ta’ Settembru sal-24 ta’ Ottubru 2013”
                           
                        
            
                  (3)
               
               
                  Il-Kaxxa 4 hija mħassra.
               
            
                  (4)
               
               
                  Qed tiżdied il-Kaxxa 5 li ġejja:
                  
                              “Kaxxa 5:
                           
                        
                              CN
                           
                           
                              Iċ-Ċina
                           
                           
                              CN-2
                           
                           
                              Id-delimitazzjoni taż-żona fiż-żona metropolitana ta’ Shanghai:
                              
                                          Il-fruntiera tal-Punent
                                       
                                       
                                          :
                                       
                                       
                                          Ix-xmara Huangpu mill-estwarju tagħha fit-Tramuntana għall-qasma fi tnejn tax-xmara Dazhi,
                                       
                                    
                                          Il-fruntiera tan-Nofsinhar
                                       
                                       
                                          :
                                       
                                       
                                          mill-qasma fi tnejn tax-xmara Huanpu għall-estwarju tax-xmara Dazhi fil-Lvant,
                                       
                                    
                                          Il-fruntieri tat-Tramuntana u tal-Lvant
                                       
                                       
                                          :
                                       
                                       
                                          il-linja tal-kosta.”